विरोधबीच नवलपरासीमा एन्फाको जिल्ला अधिवेशन गरिँदै
अधिवेशनमा सहभागी हुनबाट बन्चित गरिएका १४  वटा क्लबले अधिवेशन रोक्न गरेको मागलाई अश्विकार गर्दै जिल्ला फुटबल संघ नवलपरासीले चौथो आधिवेशन थालेको छ । अधिवेशनमा मताधिकारबाट नियतवस बन्चित गरिएका क्लबले अवरोध गरेका छन् । 
नवलपरासी — अधिवेशनमा सहभागी हुनबाट बन्चित गरिएका १४  वटा क्लबले अधिवेशन रोक्न गरेको मागलाई अश्विकार गर्दै जिल्ला फुटबल संघ नवलपरासीले चौथो आधिवेशन थालेको छ । अधिवेशनमा मताधिकारबाट नियतवस बन्चित गरिएका क्लबले अवरोध गरेका छन् । जिल्ला फुटबल संघमा आवद्ध २९ वटा क्लब मध्ये १४ वटालाई मताधिकारवाट बन्चित गरेर जिल्ला अध्यक्ष प्रकास प्रकाश पंज्ञेनीको समुहले अधिवेशन गर्न लागेको हो । मताधिकारबाट बन्चित गरिएका क्लबले अधिवेशन अबैधानिक रहेकोले अधिवेशन रोक्न माग गर्दै एन्फा केन्द्रीय कार्यालय र जिल्ला प्रशाशन कार्यालय नवलपरासीमा दिएको निवेदनको बेवास्ता गर्दै पेलेर अधिवेशन गर्न लागेको हो । परासीका सहायक प्रमुख जिल्ला अधिकारी माधव ढुंगानाले वैध र अवैध क्लबहरुका बारेमा उजुरी परेकोले सत्यतथ्य बुझ्न जिल्ला प्रहरी कार्यालय परासीलाई पत्रलेखेर पठाएको जानकारी दिए । उनले प्रहरीले बुझ्ने काम गरिरहेको बताए । एन्फा जिल्लामा १३ वर्षदेखि लगतार अध्यक्ष रहेका पंज्ञनीले आफू अर्को कार्यकालकालागि अध्यक्ष हुन खोज्दा अल्पमतमा पर्ने निधो भएपछि १४ वटा क्लबलाई मताधिकार र अधिवेशनवाट बन्चित गरेको मनकामना युवा क्लबका अध्यक्ष धन प्रसाद गुरुंगले बताए । उनले आफूहरुलाई मताधिकारबाट बन्चित गरिएको बारेमा एन्फा केन्द्रमा लिखित उजुरी दिँदा समेत गणेश थापा पक्षधरहरुले पेलेर अधिवेशन गर्न खोजेको आरोप लगाए । एन्फाका वरिष्ठ उपाध्यक्ष मणि कुंवर (गणेश थापाको सालो)ले एक्लौटी अधिवेशन गरेर नेतृत्वमा आउने दबाब दिएका कारण जिल्लाले उनकै इसारामा काम गरेको धनप्रसादको आरोप छ । एन्फाका जिल्ला अध्यक्ष केन्द्रीय सदस्य पनि हुन् । जिल्लामा २ वटा लिग खेलेका १४ वटा क्लबले अधिवेशन रोक्न गरेका मागलाई एन्फा केन्द्रीय नेतृत्वले बेवास्ता गरेको छ भने जिल्ला प्रशासन कार्यालय परासीले पनि माथिको आदेश भन्दै अधिबेशन रोक्न नसक्ने बताएको छ । जिल्ला अधिवेशनकालागि बिहीबार नै नवलपरासी आइपुगेका केन्द्रीय प्रतिनिधि रमेश रायमाझिले अधिवेशनमा भएको विवादका बारेमा छलफल गरेर निस्कर्षमा पुग्ने बताए । उनले यसमा सरकारी नियम लागु नहुने दाबी गर्दै व्यवहारीकता हेरेर काम गर्ने बताए । विवादको निकास ननिस्के केन्द्रले भने अह्राए अनुसार गर्ने उनले बताए । यस अघि आफू निकटका क्लबलाई गोप्य सर्कुलर गरेर शुक्रबार (आज) भुमहिमा (पश्चिम नवलपरासी) गर्ने भनिएको जिल्ला अधिवेशन एकाएक बिहान अमलटारी स्थित थारु होमस्टे (पुर्वी नवलपरासी)मा सारिएको छ । पहिला तोकेको थलोमा अधिवेशनमा गर्दा असन्तुष्ट पक्षको बोलबाला हुने भएपछि चलाखी गरेर अधिबेशन अपर्झट अन्त सारिएको हो । अहिले अधिबेशन स्थलमा अधिबेशन गराई छाडने अध्यक्ष प्रकाश पंज्ञनी पक्षधर र मताधिकारबाट बन्चित रहेकाहरुको दलबलसहित भेला भएको छ । त्यहाँ झडप हुन सक्ने भन्दै सुरक्षाकर्मी परिचालन गरिएको छ ।हालका अध्यक्ष प्रकाश पंज्ञनीले सबै प्रकृया पुरा गरेको दाबी गर्दै नियम नमान्ने र समयमा दर्ता नविकरण नगरिएका क्लबलाई विधानले रोकेको बताए । उनले सबै प्रकृया विधान सम्मत भएको दाबी गरे । ‘अधिवेशन हुन्छ, रोक्न मिल्दैन,’ उनले भने ।संविधान अनुसार दुई जिल्लामा विभाजित पश्चिम नवलपरासीलाई यसपटक एउटै जिल्ला समिति बनाउन अधिवेशन गर्न लागिएको हो । असन्तुष्ट पक्षले दुइवटा जिल्लामा एउटै जिल्ला फुटबल संघ गठन हुन नसक्ने भन्दै आपत्ति जनाएको छ । एन्फाको निर्देशिकामा २०७० सालको अधिवेशनमा भाग लिएका र २ वटा लिग खेलेका टिमलाई जिल्ला एन्फाको अधिवेशनमा भाग लिन पाउने उल्लेख भएपनि नवलपरासीमा त्यो लागु गरिएको छैन । एन्फा केन्द्रमा भ्रष्टचारको अभियोगमा मुद्दा खेपेका गणेश थापा पक्षधरले आफू अनुकुलको जिल्ला नेतृत्व छनौट गराएर केन्द्रीय समितिमा कब्जा जमाउने दाउमा रहेको छ । त्यसै पक्षधरको इशारामा हालको केन्द्रीय नेतृत्वले जिल्ला जिल्लामा समिति हत्याउने दाउमा काम गरेको आरोप छ । नवलपरासीमा एन्फा उपाध्यक्ष लक्ष्मण कार्किको गैडाकोट खेलकुद विकास समिति, सुर्यज्योति, बिग बुद्ध, देशभक्त, सुनौलो बिहानी, डायमण्ड युथ सोसाइटि, भैरहवा स्पोर्टस, अभिदय, सुर्ययुवा क्लब, मनकामना युवा क्लबलाई अधिवेशनमा भाग लिनबाट बन्चित गरिएको छ । ती क्लबले भाग लिँदा हालका अध्यक्ष प्रकाश पंज्ञनी अल्पमतमा पर्ने दाबी असन्तुष्ट पक्षको छ । 